আমাদের সবচেয়ে বেশী উদ্বেগের কারণ যে, অভিজিৎ হত্যাকাণ্ডটি ছিল ২৬ ফেব্রুয়ারি রাতে বইমেলার অদূরে টিএসসির কাছেই ফুটপাতে চা স্টলে জনারণ্যের মুখে। কয়েক গজ দূরের ছিল নিরাপত্তাদানে নিয়োজিত পুলিশ সদস্যরা। স্বামীর রক্তভেজা গায়ে দাঁড়িয়ে সাহায্যের জন্য আকুতি জানিয়েছিল বন্যা। কিন্তু তার ডাকে খুনীদের রুখতে না মানুষ না পুলিশ কেউ এগিয়ে যায়নি। এইবার বেগুনবাড়িতে ব্লগার বাবুকে কুপিয়ে হত্যা করার সময় শুধু এক মহিলা চিৎকার করে উঠেছিলেন। হত্যাকারীরা তখন পালাচ্ছিল। সেখানকার দোকানপাট ও রাস্তার শত শত কোনো প্রতিবাদ করেনি, এগিয়ে যায়নি বাবুকে বাঁচাতে, বরং ভয়ে তারা নিজেদের রক্ষায় সেখান থেকে দৌড়ে পালাচ্ছিল। কিন্তু পথচারী তিন হিজড়া দুই ঘাতককে জাপটে ধরে। পরে জনতা তাদের পুলিশে সোপর্দ করে।এই আমাদের সামাজিক দায়বদ্ধতা!